Uoksinė pušis
55°30′26″š. pl. 25°04′35″r. ilg.﻿ / ﻿55.507164°š. pl. 25.076315°r. ilg.﻿ / 55.507164; 25.076315 Uoksinė pušis – drevėta pušis Anykščių šilelyje, Anykščių girininkijos (3 kv., 6 skl.) teritorijoje šalia Šventosios upės gamtinio-rekreacinio tako (miške, apie 250 m nuo pakrantės), pusiaukelėje tarp Anykščių ir Puntuko akmens. Uoksinė pušis paskelbta saugomu Anykščių rajono savivaldybės botaniniu gamtos paveldo objektu 2003 m. spalio 30 d. Pušies kamiene matyti virš dvidešimties uoksų. Šalia įrengtame informaciniame stende rašoma apie tokių medžių naudą gyvajai gamtai – juose apsigyvena įvairūs paukščiai, šikšnosparniai, pelės.